Kuba AQSh diplomatlariga akustik hujum haqida da’voni “fantastika” deb atadi

AQSh diplomatlariga “akustik hujumlar”ni tekshirayotgan Kuba rasmiylari Vashingtonning bu da’vosini “ilmiy fantastika” deb atadi. Bu haqda “Gazeta.ru” xabar bermoqda.

Kuba amerikalik diplomatlar shikoyatlarini o‘rganish uchun 2 ming nafar ekspert ajratdi. Ular orasida kriminalistlar, audiologlar va matematiklar bor.
“Hozirda AQSh hukumati ilgari surayotgan ayblovlar oldimizdagi asosiy masala bo‘lib turibdi. Bunga bor diqqatimizni qaratganmiz, chunki bu bo‘hton”, — dedi Kubada diplomatlar xavfsizligi uchun mas’ul bo‘lgan Koronel Ramiro Ramires.